ગુજરાત યુનિવ‌િર્સટીમાં સવારથી જ અભ્યાસ માટે આવતા વિદ્યાર્થીઓની અવરજવર થતી હોય છે અને યુનિવ‌િર્સટીનું વાતાવરણ સારું રહે તે માટે કેમ્પસમાં આવેલા ગાર્ડન તેમજ ફૂલછોડને પાણી ‌િપવડાવવામાં આવતું હોય છે અને તેનું મેન્ટેનન્સ પણ જાળવવામાં આવતું હોય છે ત્યારે યુનિવસિટી કેમ્પસમાં આવેલા હ્યુમન જિનેટિક્સ રિસર્ચ સેન્ટરના કર્મચારીઓએ ગૅરેજ બનાવી દીધું છે. આ કર્મચારીઓ દ્વારા અભ્યાસ માટે આવતા વિદ્યાર્થીઓને કલાસમાં જવું હોય તો તેઓ જઇ ન શકે તે રીતે પાણીનો બગાડ કરવામાં આવે છે અને કેટલાક કર્મચારીઓ આ વિભાગની બહાર જ પોતાના બાઈક ધોઈ રહ્યા છે અને પાણીનો બગાડ કરી રહ્યા છે. કોલેજમાં આવતા વિદ્યાર્થીઓ પણ આ જોઈને આશ્ચર્ય અનુભવે છે. આવા કર્મચારીઓને સામે યુનિવર્સિટી તંત્ર કોઈ પગલાં પણ લેતું નથી.